בס"ד

בבא קמא דף כ"ו, נזקי אדם – "אדם מועד לעולם"

**א. סתירת הסוגיות**

1. **משנה בבא קמא, דף כ"ו:** "אדם מועד לעולם, בין שוגג בין מזיד, בין ער בין ישן [מסורת הש"ס: בסנהדרין איתא בין באונס בין ברצון]".
2. **שם, דף כ"ו:** "מנא הני מילי? אמר חזקיה, וכן תנא דבי חזקיה, אמר קרא: פצע תחת פצע, לחייבו על השוגג כמזיד, ועל האונס כרצון".
3. **שם, דף כ"ז:** "ואמר רבה: נפל מראש הגג ברוח שאינה מצויה והזיק ובייש - חייב על הנזק ופטור בד' דברים".
4. **ירושלמי שם, ב' ח':** "א"ר יצחק מתניתא בשהיו שניהם ישינין אבל אם היה אחד מהן ישן ובא חבירו לישן אצלו זה שבא לישן אצלו הוא המועד".
5. **בבא קמא, דף כ"ז:** "המניח את הכד ברה"ר, ובא אחר ונתקל בה ושברה - פטור, ואם הוזק בה - בעל החבית חייב בנזקו ... אמאי פטור? איבעי ליה לעיוני ומיזל! ... הכי אמרי במערבא משמיה דר' עולא: לפי שאין דרכן של בני אדם להתבונן בדרכים".
6. **משנה בבא קמא, דף ל"ב:** "היה בעל חבית ראשון ובעל קורה אחרון, נשברה חבית בקורה - חייב, ואם עמד בעל חבית – פטור".

**ב. מחלוקת התוספות והרמב"ן**

1. **תוספות בבא קמא, דף כ"ז:** "...אבל הכא שנתקל מחמת מכשול ולא איבעי ליה לעיוני – אנוס הוא, ואף על גב דלעיל (דף כו:) מרבינן אונס כרצון באדם המזיק מפצע תחת פצע, אונס גמור לא רבי רחמנא ... ונראה לדקדק דאדם המזיק דמפטר באונס שהוא כעין גניבה ... אבל באונס שהוא כעין אבידה שהיא קרובה לפשיעה יותר כדאמרינן בהשואל (ב"מ דף צד:) דגניבה קרובה לאונס ואבידה קרובה לפשיעה נראה דאדם המזיק חייב".
2. **תוספות בבא מציעא, דף פ"ב:** "וי"ל דלאו בכל אונס חייב אדם המזיק אלא באונס דכעין גניבה ואבידה כמו רוח שאינה מצויה".
3. **תוספות בבא בתרא, דף צ"ג:** "דמרבינן מפצע תחת פצע לחייב אדם המזיק על אונס כרצון אף על גב דלאו בכל אונס חייב".
4. **חידושי הרמב"ן בבא מציעא, שם:** "ומצאתי בתוס' ב"ק כ"ז ... השיבו שאינו חייב באונסין גדולים, וסמכו אותה מן הירו' שאמרו בישן ובא חבירו וישן אצלו הוא המועד. ואי אפשי להעמידה דהתם משום דשני פשע בעצמו, וכן מה שאמרו באם היה בעל קורה ראשון ובעל חבית אחרון וכולה מתני', וכן מה שאמרו לפי שאין דרכן של בני אדם להתבונן בדרכים, כלם כשהם אדם המזיק משום פשיעה דניזק פטרו בהם, או שהם בור וכגון שהלה נתקל בו, ואין להאריך כאן.

ועוד הביאו טבח אומן שקלקל דפטור בחנם ואמאי אדם מזיק הוא, וכי נמי סבירא לן אנוס הוא ליחייב, וזה ודאי קשה עליהם דכיון דמיחייב בשכר אלמא כעין גנבה ואבדה הוא ולאו אונס גדול ולאו אונס קטן הוא ופטרוהו בחנם, אלא שאין באומן הטועה במלאכתו משום מזיק.

וסוף דבר כיון שהזכירו חכמים באונס נזקין אבן מונחת בחיקו ולא הכיר בה מעולם (ב"ק כ"ו ב'), ונפל מן הגג ברוח שאינה מצויה (שם כ"ז א') הרי הזכירו סוף האונסין כלם, דרוח שאינה מצויה אפילו כאותה של אליהו במשמע, דרוח מצויה הזכירו לענין ש"ח אבל רוח שאינה מצויה לא הוזכרה בתלמוד אלא לענין אונס דהוא מן האונסין הגדולים שבעולם, ואין כאן מקום להאריך בזה יותר מדאי".

1. **בבא קמא, דף ד':** "ושמירתן עליך. אדם שמירת גופו עליו הוא?! ולטעמיך, הא דתני קרנא: ארבעה אבות נזיקין ואדם אחד מהן, אדם שמירת גופו עליו הוא?! אלא כדאמר ליה רבי אבהו לתנא, תני: אדם שמירת גופו עליו, הכא נמי תני: אדם שמירת גופו עליו".
2. **תורת הרא"ל (וכעין זה "בית ישי", סימן ע"ו):** "בהו"א חשבה הגמ', שלא ייתכן לומר שאדם שמירת גופו עליו. הדבר נובע, כנראה, מהעובדה שאדם לא מתחייב על כך שלא שמר על עצמו מלהזיק, אלא על עצם מעשה הנזק שביצע. את מסקנתה של הגמ' ניתן לפרש בשתי דרכים: ניתן לומר אדם אינו שונה משאר נזקי הממון, בהם היסוד המחייב הוא הליקוי בשמירה; או לחילופין לומר שחיובו העקרוני של אדם בנזיקין נובע מעצם מעשה הנזק שביצע, ועובדה זו מחייבת את האדם לשמור על עצמו ... הגרי"ד נהג לומר, שהרמב"ן והתוס' נחלקו בשתי הדרכים: לדעת התוס', חיובו של האדם נובע מכך שלא שמר על עצמו, וממילא ניתן לדבר על פטורים שונים, במקרים בהם הוא אכן עשה כל שביכולתו כדי שלא יזיק. הרמב"ן, לעומת זאת, סבור שאדם חייב על עצם מעשה הנזק שביצע. לפיכך, גם אם הוא נקט את כל מקדמי הזהירות הדרושים, הרי שבסופו של דבר הוא הביא לנזק, וממילא עליו לשלם. הבנה זו מותנה, כמובן, בכך שהמזיק אכן יבצע מעשה נזק".

**ג. פסיקת הרמב"ם והשולחן ערוך**

1. **רמב"ם חובל ומזיק, א' י"א-י"ב:** "אדם מועד לעולם בין שוגג בין מזיד בין ער בין ישן בין שכור ...

במה דברים אמורים שהישן חייב לשלם בשנים שישנו כאחד ונתהפך אחד מהן והזיק את חבירו או קרע בגדו אבל אם היה אחד ישן ובא אחר ושכב בצדו זה שבא באחרונה הוא המועד ואם הזיקו הישן פטור, וכן אם הניח כלי בצד הישן ושברו הישן, פטור שזה שהניחו הוא המועד שפשע.

מי שנפל מן הגג ברוח מצויה והזיק חייב בארבעה דברים ופטור מן הבושת, נפל ברוח שאינה מצויה חייב בנזק בלבד ופטור מארבעה דברים".

1. **מגיד משנה שם:** "באונס גמור כתבו המפרשים ז"ל שהוא פטור".
2. **רמב"ם חובל ומזיק, ו' א':** "המזיק ממון חבירו חייב לשלם נזק שלם, בין שהיה שוגג בין שהיה אנוס הרי הוא כמזיד, כיצד, נפל מן הגג ושבר את הכלים או שנתקל כשהוא מהלך ונפל על הכלי ושברו חייב נזק שלם, שנ' ומכה בהמה ישלמנה ולא חלק הכתוב בין שוגג למזיד".
3. **מגיד משנה שם:** "וכבר כתבתי פ' ראשון דאונס גמור שכתבו ז"ל שהוא פטור והרב לא חילק".
4. **שולחן ערוך חושן משפט, שע"ח א':** "אסור להזיק ממון חבירו. ואם הזיקו, אף על פי שאינו נהנה, חייב לשלם נזק שלם, בין שהיה שוגג בין שהיה אנוס. (ודווקא שאינו אנוס גמור, כמו שנתבאר). כיצד, נפל מהגג ושבר את הכלי, או שנתקל כשהוא מהלך ונפל על הכלי ושברו, חייב נזק שלם.
5. **ש"ך שם, ס"ק א':** "ודוקא שאינו אנוס כו'. הל' מגומגם וכך הל"ל וי"א דוקא שאינו אנוס גמור דמלשון הרמב"ם והמחבר משמע דאין חילוק וכ"כ הרב המגיד דלהרמב"ם אין חילוק".
6. **שולחן ערוך חושן משפט, תכ"א ג':** "אבל בנזק חייב אפילו אנוס, דאדם מועד לעולם, בין שוגג בין מזיד, בין ער בין ישן".
7. **סמ"ע שם:** "דאדם מועד לעולם. מ"מ לכו"ע אאונס גדול אינו חייב, וכמ"ש הטור והמחבר ומור"ם בסמוך".

**ד. חובל ומזיק**

1. **בבא קמא, דף כ"ו:** "סימא את עין חבירו, ושיבר את הכלים - משלם נזק שלם. קתני סימא את עין חבירו דומיא דשיבר את הכלים, מה התם - נזק אין, ארבעה דברים לא, אף סימא את עין חבירו - נזק אין, ארבעה דברים לא".
2. **סנהדרין, דף נ"ח:** "אמר ריש לקיש: המגביה ידו על חבירו, אף על פי שלא הכהו - נקרא רשע, שנאמר ויאמר לרשע למה תכה רעך, למה הכית לא נאמר, אלא למה תכה, אף על פי שלא הכהו נקרא רשע".
3. **חדושי ר' חיים הלוי, טוען ונטען ה' ב':** "אכן נראה, דהנה כל חובל בחברו הרי מתחייב בחמשה דברים, וגם בצער ובושת, והרי צער ובושת לית בהו נזק ממון כלל, ומ"מ מתחייב בתשלומין, אשר זהו רק גזירת הכתוב בחבלות, שיתחייב בתשלומין אף בלא נזק ממון, ולפי זה נראה, דגם בנזק חלוק דין חבלות משאר נזקי ממון, דבשאר נזקי ממון עיקר חיובו הוא הממון עצמו שהפסידו, ומחמת חיוב זה הוא שמתחייב בהתשלומין, שהם חליפי ממונו שהפסיד, דאם לא היה מתחייב בעיקר הממון שהפסיד, לא הוה חייל עליה גם חיוב תשלומין, משא"כ בחבלות, התחלת חיובו הוא בהתשלומין עצמם, דחייבתו התורה מחמת שיווי הנזק מגזירת הכתוב דחבלות, וכחיובא דצער ובושת כן גם חיובא דנזק דחיוב התשלומין הוא התחלת חיובו".